
Број: 05-96-12/2024
Датум: 29.03.2024.год.
     Одјељење за стамбено комуналне послове и послове саобраћаја Градске управе Града Зворник, рјешавајући по захтјеву инвеститора „САС“ д.о.о. Прибој, за издавање еколошке дозволе за ПЈ Зворни - бензинску станицу са техничким прегледом возила, која се налази у ул. Подрињска 50, град Зворник, од 16.02.2024.год., а на основу члана 85. и 89. Закона о заштити животне средине („Службени гласник Републике Српске“, број: 71/12, 79/15 и 70/20), као и члана 3. Правилника о постројењима која могу бити изграђена и пуштена у рад само ако имају еколошку дозволу („Службени гласник РС“, брoj 124/12) и члана 190. Закона о општем управном поступку („Службени гласник Републике Српске“, број: 13/02, 87/07, 50/10 и 66/18), доноси:

Р Ј Е Ш Е Њ Е
1. Даје се инвеститору „САС“ д.о.о. Прибој, ЕКОЛОШКА ДОЗВОЛА за ПЈ Зворник -бензинску станицу са техничким прегледом возила, која се налази у ул. Подрињска 50, град Зворник, на грађевинској парцели означеној као к.ч. број: 82/1 и 2065/6 (нови премјер) К.О. Зворник.
2. Опис активности и постројења за које се издаје еколошка дозвола:
Предметни објекат бензинске станице са техничким прегледом возила инвеститора „САС“ д.о.о. Прибој налази се у заштитном појасу магистралног пута М-19, дионица Каракај 2 – Дрињача, са лијеве стране пута, на територији града Зворника. Објекат бензинске станице у приземљу има канцеларију, продајни простор и кафе бар са мокрим чвором а у подруму се налази котловница. На предметној бензинској станици у продаји се налазе ТНГ, БМБ 95 и еуро дизел гориво. Налазе се два аутомата за продају горива – „мултиплекс“ апарати 2 х (4+4). Објекат за технички преглед возила у свом саставу има двије канцеларије, простор за смјештај опреме и канал за преглед возила и налази се иза објекта бензинске станице. У предметном објекту се обавља редовни, ванредни или контролни технички преглед возила.
Еколошка дозвола се издаје за:

· Објекат бензинске станице, димензија 24,00 m x 5,00 m + 4,75 m x 10,5 m, 
· Надстрешницу, димензија 18,85 m х 9,25 m 
· Објекат за технички преглед возила, димензија 10,50 m х 5,50 m, спратности Пр+0.
· Острва са агрегатима за точење горива.

· Подземни резервоар за складиштење TNG, запремине 30 m3.

· Подземни резервоар са 4 коморе за складиштење дизел и бензинског горива, запремине 2х30 m3 и 2 х 20 m3.

· Пратећу инфраструктуру и вертикалну сигнализацију.

3. Инвеститор „САС“ д.о.о. Прибој, дужан је:
         3.1.  Да током изградње, рада и престанка рада предметног објекта, испуни обавезе заштите животне средине у складу са чланом 83. Закона о заштити животне средине („Службени Гласник РС“, број: 71/12, 79/15 и 70/20) тако:

· Да се предузму све одговарајуће превентивне мјере тако да се спречи загађивање и да се не проузрокује значајније загађење.

· Да се примјењују најбоље расположиве технике.

· Да избјегава продукцију отпада.

· Уколико долази до стварања отпада, количина ће се свести на најмању могућу мјеру или ће се вршити рециклажа или уколико то није технички или економски изводљиво, отпад се одлаже а да се при том избјегава или смањује било какав негативан утицај на животну средину.
· Да се енергија и природни ресурси ефикасно користе.

· Да се предузму неопходне мјере за спречавање несрећа и ограничавање њихових посљедица.

· Да се предузму неопходне мјере након престанка рада постројења да би се избјегао било какав ризик од загађења и да би се локација на којој се постројење налази вратила у задовољавајуће стање.

          3.2. Уколико одговорно лице постројења, током трајања важења издате еколошке дозволе планира промјену природе или функционисања постројења или проширење постројења које може утицати на животну средину, дужан је о томе обавестити орган надлежан за издавање еколошке дозволе писаном обавијешћу, сходно чл. 96. Закона о заштити животне средине. 
3.3. Инвеститор „САС“ д.о.о. Прибој, дужан је да током рада и престанка рада предметног објекта, а у складу са достављеном документацијом за издавање еколошке дозволе, примјени мјере ублажавања негативних утицаја на животну средину, а посебно:
3.3.1.    Заштита ваздуха и заштита од буке

· Потребно је асфалтиране манипулативне и радне површине редовно чистити и одржавати.
· Адекватном организацијом рада спречити стварање гужве и застоја. 

· Одржавати у исправном стању систем за претакање, складиштење и пуњење нафте, нафтних деривата. Инсталирана опрема (посебно одушни вентили на одушним цијевима резервоара), као и сви транспортни водови  односно наставци морају бити  заптивни и у исправном стању.

· Редовно контролисати заптивност вентила.
· Користити технички исправне уређаје и опрему како би се смањиле емисије загађујућих материја у ваздух и спријечили инциденти.
· За довоз сировина обезбједити технички исправна транспортна средства која користе нискосумпорна горива код којих је садржај сумпора испод 1%.
· За одржавање ниског нивоа буке морају се вршити редовна континуирана одржавања опреме, тј. радне машине одржавати на нивоу који искључује појаву непотребних нивоа буке (вибрирајући лимови,оштећења, лежајеви и др.).
· Емисија гасова сагоријевања горива у моторима возила свести на минимум на начин да се возила задржавају на платоу са мотором у раду само онолико колико је неопходно за маневрисање возилом.
· Неопходно је контролисати увоз горива лошијег квалитета и спријечити његову употребу.
· У циљу смањења прашине, чистити и одржавати паркинг и манипулативни простор, по потреби квасити посебно у љетним мјесецима.
· Користити аутомате за истакање горива преко пиштоља са уграђеним вакуум пумпама како би се вршило усисавање испарења и увраћање у резервоар.
· Периодично вршити провјеру концентрације гасова и пара који стварају експлозивну атмосферу.
· Квалитет ваздуха на локацији мора бити у складу са Уредбом о вриједностима квалитета ваздуха („Службени гласник Републике Српске“ број 124/12) и Правилником о превентивним мјерама за безбиједан и здрав рад у простору угроженом експлозивном атмосфером („Службени гласник Републике Српске“, број 79/11).
· У случају повећаног нивоа буке усљед рада уређаја у објектима, извршити у складу са техничким могућностима херметизацију извора буке.
· Вршити редован преглед и сервис опреме и уређаја, према спецификацији произвођача.
· Испуњавати услове предвиђених Правилником о граничним вриједностима интензитета звука („Службени гласник Републике Српске“, број 02/23).
· Формирати заштитно зеленило ободом парцеле и зелене површине.

· У оквиру комплекса, зелене површине треба парковски уредити. Зелене површине је неопходно затравнити смјесом трава отпорних на гажење.
3.3.2.    Заштита вода и земљишта
· Само пречишћене воде испуштати у крајњи реципијент у складу са Правилником о третману и одводњи отпадних вода за подручја градова и насеља гдје нема јавне канализације („Службени гласник РС“, број: 68/01) и Правилником о условима за испуштање отпадних вода у површинске воде  („Службени гласник РС“, број: 44/01).
· Санитарне и фекалне отпадне воде одводити у вишекоморну водонепропусну септичку јаму изграђену у складу са Правилником о третману и одводњи отпадних вода за подручја градова и насеља гдје нема јавне канализације („Службени гласник РС“, број: 68/01).
· Чишћење септичке јаме вршити најмање два пута годишње од стране овлаштене организације а по потреби и чешће и о томе водити уредну евиденцију, у складу са чл. 12. Правилника.
· Септичка јама мора бити непропусна како дефинише Правилник.
· Систем одводње отпадних атмосферских вода (олуци, сливне површине, решетке, и канале) редовно контролисати и чистити.
· Инвеститор је у обавези да периодично врши контролу квалитета воде са прелива сепаратора уља и масти.
· Оборинске воде путем система олука упустати у крајњи реципијент.
· Све отпадне воде са свих манипулативних површина одводити преко сливних канала са решеткама у трокоморни сепаратор вода/уље, а затим у крајњи реципијент.
· Редовно контролисати сабирне канале, цјевоводе, сепаратор вода/уље те уредност радних и манипулативних површина.

· Сепаратор масти/уље и сабирну септичку јаму редовно одржавати и чистити а послове чишћења повјерити предузећу регистрованом за ту врсту послова.
· Правилно одржавање сепаратора:

a) Сваких 15 дана, односно послије велике кише или прања платоа отворити поклопац коморе сепаратора те извршити испуштање масноће и уља у посуду за талог, затим поново затворити затварач. О томе водити књигу евиденција са назначеном количином прикупљених масноћа, даном  пражњења, начином и мјестом одлагања зауљеног отпада.

б) Сваких шест мјесеци улазне коморе сепаратора очистити од чврстог материјала    (пијесак и шљунак). Када се напуни посуда за талог извршити пумпање талога клипном пумпом. Поред сепаратора треба да се налази  непропусна посуда у коју се сипају издвојене материје из сепаратора.

             в) Поклопци сепаратора морају бити закључани. Код сваког рада у сепаратору забрањује се прилаз са отвореним пламеном.
· Конструкција сепаратора треба да омогућава његово функционисање и пражњење прикупљених течних нафтних деривата у посуду- буре постављену у бочном шахту. 

· Издвојене количине уља збрињавати у договору са овлаштеном службом на еколошки прихватљив начин.

· Радне и манипулативне површине око пословног објекта бензинске станице извести у чврстој изведби (асфалт и бетон) који обезбјеђују одговарајућу заштиту земљишта и подземних вода  од евентуалног загађења).

· Одржавати систем детекције и сигнализације пропуштања резервоара.
· Манипулативни плато је потребно одржавати у што чистијем стању тј. редовно га одржавати како неби дошло до додатних загађења вода које се одводе са ових површина. 
· Сва возила и механизација која ће се користити на локацији морају бити паркирани на асфалтираним или бетонираним површинама намјењени за паркинг.
· У случају просипања горива на манипулативне површине, извршити апсорпцију горива ситним пијеском, пијесак затим покупити, одложити у херметички затворену бурад, до испоруке овлаштеној институцији за збрињавање опасног отпада.
· На локацији обезбједити посуду са адсорбенсом ( пијесак, пиљевина, екопор).
· Употребљени адсорбент одложити у посебан контејнер или сандук до испоруке овлаштеној институцији за збрињавање опасног отпада.
· Спречити неконтролисано расипање отпада.
· Прописно очистити и одржавати круг објекта и уклонити све сувишне предмете. 
· Заштита подземних вода и земљишта од другог комуналног отпада насталог у процесу рада, врши се сакупљањем истог у одговарајуће контејнере и редовним одвозом на комуналну депонију.
3.3.3.    Мјере за управљање отпадом

· Отпад који настаје на локацији предузећа прикупљати и раздвајати на мјесту настанка у складу са Планом управљања отпадом и Правилником о категоријама, испитивању и класификацији отпада („Службени гласник РС“, број: 19/15 и 79/18).
· Комунални чврсти отпад одлагати у контејнере затвореног типа, смјештене на чврстој непропусној подлози, заштићеној од атмосферских утицаја и редовно их празнити у сарадњи са комуналним предузећем.
· Све Уговоре за збрињавање отпада закључити са овлашћеним институцијама. 

· Контејнери требају бити обиљежени врстом и нивоом опасности.

· Строго је забрањено мијешање опасног и неопасног отпада.
· Отпад од чишћења резервоара – муљеве са дна резервоара држати у посебним намјенским посудама до момента предавања овлаштеним оператерима на даље управљање.
· Отпад од чишћења сепаратора масти и уља третирати као опасни отпад и збрињавати преко организације верификоване за збрињавање ове врсте отпада. 

· Одговорно лице објеката, треба да активно и ажурно води послове и евиденцију чишћења и одржавања истих, а све наведене послове да обавља по важећем уговору са комуналним предузећем.
· Набавити довољан број контејнера и канти за збрињавање различитих врста отпада.
· Уредити простор за смјештај посуда за одлагање чврстог отпада (спријечити расипање, растур отпада).
· Зауљен и замашћен отпад нафтом и нафтним дериватима (амбалажа од уља и мазива, уљни филтери и филтери горива, замашћене крпе итд.) сакупљати одвојено као опасни отпад и збрињавати од стране овлашћене институције.
· Набавити контејнер / посуду за збрињавање опасног отпада.
· На локацији станице за снабдјевање горивом моторних возила обавезно се мора држати посуда са пјеском који служи као упијајуће средсво у случају просипања горива а запрљани пјесак или неко друго упијајуће средство (екопор) одлагати у посебну затворену посуду-контејнер намјењену за опасни отпад.
· Опасни отпад привремено складиштити на уређеном простору на предметној локацији, заштићеној од атмосфералија и механичких утицаја, као што су ограђене надстрешнице, и сличне просторије са ограничењем приступа неовлаштеним лицима.
· Водити мјесечну и годишњу евиденцију о количинама насталог отпада.
· Поштовати и проводити мјере и активности прописане  Планаом управљања отпадом. 

· Адекватном организацијом процеса рада спречити настајање и расипање свих врста отпада.
· План управљања отпадом треба ажурирати сваких пет година, сходно чл. 22. Закона о управљању отпадом („Службени гласник РС“, број: 111/13, 106/15, 16/18, 70/20, 63/21 и 65/21).
· Одредити лице одговорно за управљање отпадом, у складу са чл. 31. Закона о управљању отпадом.
· Врсте отпада које настају у фази рада пострјења и које се морају адекватно збринути:
Табела бр.1: Врсте  отпада које се могу јавити на предметној локацији 

	Шифра
	Назив отпада

	05
	ОТПАДИ ОД РАФИНЕРИЈЕ НАФТЕ, ПРЕЧИШЋАВАЊА ПРИРОДНОГ ГАСА И ПИРОЛИТИЧКОГ ТРЕТМАНА УГЉА

	05 01 03*
	Муљеви са дна резервоара

	05 01 05*
	Мрље истекле нафте

	05 01 06*
	Зауљени муљеви од поступака одржавања погона и опреме

	13
	ОТПАДИ ОД УЉА И ОСТАТАКА ТЕЧНИХ ГОРИВА (ОСИМ ЈЕСТИВИХ УЉА И ОНИХ У ПОГЛАВЉИМА 05, 12 и 19) 

	13 02*
	Отпадна моторна уља

	13 05*
	Садржај сепаратора уље / вода

	13 05 02*
	Муљеви из сепаратора уље / вода

	13 05 06*
	Уља из сепаратора уље / вода

	13 05 07*
	Зауљена вода из сепаратора уље / вода

	13 07*
	Отпади од течних горива 

	15
	ОТПАД ОД АМБАЛАЖЕ, АПСОРБЕНТИ, КРПЕ ЗА БРИСАЊЕ, ФИЛТЕРСКИ МАТЕРИЈАЛИ И ЗАШТИТНЕ ТКАНИНЕ, АКО НИЈЕ ДРУГАЧИЈЕ СПЕЦИФИКОВАНО

	15 01
	Амбалажа (укључујући посебно сакупљену амбалажу у комуналном отпаду)

	15 01 06
	Мјешана амбалажа

	15 01 10*
	Амбалажа која садржи остатке опасних супстанци или је контаминирана опасним супстанцама 

	20
	КОМУНАЛНИ ОТПАДИ (КУЋНИ ОТПАД И СЛИЧНИ КОМЕРЦИЈАЛНИ И ИНДУСТРИЈСКИ ОТПАДИ), УКЉУЧУЈУЋИ ОДВОЈЕНО САКУПЉАЊЕ ФРАКЦИЈЕ

	20 03
	Остали комунални отпад

	20 03 01
	Мијешани комунални отпад

	20 03 04
	Муљеви из септичких јама      

	20 03 99
	Комунални отпади који нису другачије спецификовани


  Напомена: Опасни отпад у Каталогу отпада има ознаку звијездице (*)
             3.3.4.   Мјере за спријечавање акцидента

· Потребно је са приступне саобраћајнице обезбједити несметан пролаз ватрогасним возилима до планираног предметног објекта.
· Израдити правилник о раду станице у коме ће се дефинисати поступак у случају акцидента, начин обуке запослених и задужења у таквим ситуацијама.
· Инвеститор је дужан да предузме опсежне превентивне мјере заштите од пожара и обезбједити потребна средства за гашење (противпожарни апарати, хидранти).
· Уклонити могуће изворе паљења (искре, пламен, забранити пушење).
            3.3.5.   Мјере након затварања постројења
· Уколико би дошло да затварања предметног предузећа, потребно је извршити рекултивацију терена у складу са посебним Пројектом рекултивације (санације терена) који би се урадио у циљу дефинисања свих операција и захвата који се морају предузети у том случају.

· У потпуности уклонити све медије из грађевина са свим пратећим садржајима, као и остатке сировина, те све врсте отпадних материјала у складу с важећим законским и интерним прописима.

· Придржавати се прописаних мјера и стандарда ако се предузму активности рушења грађевина те осигурати надзор надлежних служби.

         3.4. Инвеститор, „САС“ д.о.о. Прибој, обавезан је да се придржава и осталих мјера заштите животне средине предвиђених у Доказима уз захтјев за издавање еколошке дозволе за предметни објекат.
4. Приликом рада постројења несмију се прекорачити граничне вриједности за загађујуће материје и то:
         4.1. Вриједности квалитета ваздуха на предметној локацији треба бити у складу са Уредбом о вриједностима квалитета ваздуха („Службени гласник Републике Српске“ број: 124/12). Потребно је једном годишње извршити имисиона и емисиона мјерења на локацији бензинске пумпе. Имисијске концентрације мјерити на самој локацији аутомата за точење течних нафтних горива, а све у складу са Уредбом.
Табела бр.2. Граничне вриједности квалитета ваздуха
	Период узимања средње вриједности мјерења
	Гранична вриједност
	Граница толеранције
	Толерантна вриједност

	Сумпор – диоксид

	Један сат
	350 µg/m3
	150 µg/m3
	500 µg/m3

	Један дан
	125 µg/m3
	-
	125 µg/m3

	календарска година
	50µg/m3
	
	50 µg/m3

	Азот - диоксид

	Један сат
	150 µg/m3
	75 µg/m3
	225 µg/m3

	Један дан
	85 µg/m3
	40 µg/m3
	125 µg/m3

	Календарска година
	40 µg/m3
	20 µg/m3
	60 µg/m3

	Суспендоване честице (МР10)

	Један дан
	50 µg/m3
	25 µg/m3
	75 µg/m3

	Календарска година
	40 µg/m3
	8 µg/m3
	48 µg/m3

	Суспендоване честице (МР2.5)Стадијум 1

	Календарска година
	25 µg/m3
	5 µg/m3
	30 µg/m3

	Суспендоване честице (РМ2.5)Стадијум 2

	Календарска година
	20 µg/m3
	-
	20 µg/m3

	Олово

	Један дан
	1 µg/m3
	-
	1 µg/m3

	Календарска година
	0,5 µg/m3
	0,5 µg/m3
	1 µg/m3

	Бензин

	Календарска година
	5 µg/m3
	3 µg/m3
	8 µg/m3

	Угљен моноксид

	Максимална дневна осмочасовна вриједност
	10 µg/m3
	6 µg/m3
	16 µg/m3

	Један дан
	5 µg/m3
	5 µg/m3
	10 µg/m3

	Календарска година
	3 µg/m3
	-
	3 µg/m3


          4.2.   Бука ван локације предметног објекта несмије да прелази дозвољени ниво буке  који је прописан Правилником о граничним вриједностима интензитета звука („Службени гласник Републике Српске“, број 02/23). Предметни објекат налази у четвртој зони. Дозвољени нивои вањске буке дати су у сљедећој табели. 
Табела бр. 3: Граничне вриједности индикатора буке на отвореном и у затвореном простору
	ЗОНА
	НАМЈЕНА ПРОСТОРА
	Највиши допуштени мјеродавни ниво буке

LReaqT /dB (A)

	
	
	Lday
	Levening
	Lnight
	Lden

	1.
	Подручја намијењена за одмор, лијечење и опоравак, тиха подручја изван насељеног подручја, укључујући и све категорије заштићених подручја у Републици Српској (национални парк, строги резерват природе, посебни резерват природе, споменик природе, заштићено станиште, заштићени природни пејзаж, заштићени културни пејзаж, парк природе, парк шума, објекат обликоване природе и споменик парковске архитектуре)
	50
	45
	40
	50

	2.
	Искључиво стамбена подручја или тиха подручја унутар насељеног подручја (предшколске и школске зоне)
	55
	55
	40
	56

	3.
	Подручја мјешовите намјене, односно подручја већински стамбене намјене
	55
	55
	45
	57

	4.
	Подручја мјешовите намјене, односно подручја већински пословне намјене (пословно – стамбена подручја, трговачко – стамбена подручја) и подручја непосредно уз магистралне и главне градске саобраћајнице
	65
	65
	50
	66

	5.
	Подручја искључиво занатске, услужно – трговачке, спортско – рекреационе и угоститељско – туристичке намјене
	65
	65
	55
	67

	6.
	Индустријска, складишна и сервисна подручја и транспортни терминали
	На граници ове зоне бука не смије прелазити граничну вриједност у зони са којом се граничи


Зоне намјене простора из табеле одређују се на темељу докумената просторног уређења и Закона о заштити природе („Службени гласник Републике Српске“ број: 20/14). 
  4.3.   Граничне вриједности отпадних вода које се испуштају у крајњи рецепијент морају да буду у складу са Правилником о условима за испуштање отпадних вода у површинске воде („Службени гласник Републике Српске“ бр. 44/01): 
Табела бр. 4: Граничне вриједности за квалитет воде у складу са Правилником о условима за испуштање отпадних вода у површинске воде („Службени гласник Републике Српске“ бр. 44/01):

	ПАРАМЕТАР
	ЈЕДИНИЦА МЈЕРЕ
	ГРАНИЧНА ВРИЈЕДНОСТ

	Температура воде
	°C
	30

	pH
	jedinice pH
	6,5-9,0

	Талог након 0,5 часова таложења
	ml/l
	0,5

	Електропроводљивост 
	µS/cm
	-

	ХПК
	gO2/m3
	125

	Амонијачни азот
	gN/m3
	10

	Нитритни азот
	gN/m3
	1

	Нитратни азот
	gN/m3
	10

	Укупни азот
	gN/m3
	15

	Укупни фосфор
	gP/m3
	3

	Сулфати
	g/m3
	200

	Хлориди 
	mg/m3
	250

	Гвожђе
	mg/m3
	2000

	Цинк
	mg/m3
	1000

	Олово
	mg/m3
	10

	Бакар
	mg/m3
	300

	Арсен
	mg/m3
	100

	Кадмијум
	mg/m3
	10

	Никл
	mg/m3
	10

	Манган
	mg/m3
	500

	Минерална уља
	mg/m3
	500


5. Мониторинг
         5.1.  Одговорно лице „САС“ д.о.о. Прибој, дужно је спроводити мониторинг загађујућих материја у периоду важења еколошке дозволе како је прописано у табели:
        Табела број 5: План мониторинга
	Предмет

мониторинга
	Параметар мониторинга
	Мјесто 

	Вријеме сталан/ повремен 
	Разлог 

мониторинга

одређеног

параметра

	Квалитет воде
	Извршити анализу вода на одређеном емисионом мјесту
	На сепаратору прије испуста

	Два пута у току године

	Утврђивање утицаја отпадних вода на квалитет површинских  и подземних вода

	Квалитет

ваздуха

	Концентрација честица
загађујућих материја-концентрација прашине и емисија  експлозивних гасова
	У кругу објекта


	Једном годишње 
	Утврђивање утицаја на квалитет ваздуха

	Ниво буке
	Извршити мјерење нивоа буке у кругу постројења
	На локацији објекта


	По налогу надлежног инспектора или жалби грађана
	Утврђивање утицаја буке на животну средину

	Квалитет земљишта
	Физичко – хемијска анализа земљишта у складу са прописима
	Извршити анализе узорака на лкацији

	У  случају инцидентних ситуација или по налогу инспекције
	Утврђивање утицаја на квалитет земљишта

	Одлагање отпада


	Мјесто за одлагање отпада
	Локација објекта


	Свакодневно
	Извођач / јавно комунално предузеће


5.2. Мониторинг обавља овлашћено правно лице а о резултатима мониторинга одговорно лице обавјештава надлежни орган у поступку обнављања и ревизије еколошке дозволе. 

6.  Чланом 102. Закона о заштити животне средине („Службени гласник РС“, број: 71/12, 79/15 и 70/20) прописана је обавеза вођења Регистара постројења и загађивача.
6.1. Одговорно лице предметног објекта дужно је поступати по члану 8. Правилника о методологији и начину вођења регистара постројења и загађивача („Службени гласник РС“, број 92/07) и извјештава  надлежни орган у Градској управи Града Зворник о подацима наведеним у Табели 2. у формату прописаном у Табели 3. а  које се налазе у прилогу Правилника.
Напомена: Одговорно лице дужно је доставити извјештај надлежном органу управе до 30.јуна текуће године за претходну годину извјештавања. 

7.  Да би се заштитила животна средина, то јест вода, ваздух и земљиште инвеститор је у обавези да испуни предвиђене мјере заштите прописане и другим сагласностима, као и у Доказима уз захтјев за издавање еколошке дозволе.
8.  Саставни дио овог рјешења су Докази уз захтјев за издавање еколошке дозволе и План управљања отпадом, израђени од овлашћене институције „УНИС“ Институт за екологију, заштиту на раду и заштиту од пожара, д.о.о. Источно Сарајево - Пале.
         9.  Сваку од промјена потребно је документовати преко овлаштених субјеката (институција које се баве заштитом радне и животне средине). 
        10.  Еколошка дозвола се издаје на период од 5 (пет) година а што је у складу са чл. 90. став 7. Закона о заштити животне средине („Службени гласник РС“, број: 71/12, 79/15 и 70/20). 
        11.  Обнављање еколошке дозволе врши се на захтјев одговорног лица, који се подноси надлежном органу најкасније три мјесеца прије истека рока, уз који се прилажу докази који су потребни у сврху обнављања и ревизије услова из наведене дозволе (чл. 94. Закона о заштити животне средине и чл. 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17)).
О Б Р А З Л О Ж Е Њ Е

         Инвеститор, „САС“ д.о.о. Прибој, дана 16.02.2024.год., поднео је Градској управи Града Зворник, Одјељењу за стамбено комуналне послове и послове саобраћаја Захтјев за издавање еколошке дозволе за ПЈ Зворник - бензинску станицу са техничким прегледом возила, која се налази у ул. Подрињска 50, град Зворник, на грађевинској парцели означеној као к.ч. број: 82/1 и 2065/6 (нови премјер) К.О. Зворник.

         Уз Захтјев су достављени Докази, које је урадила овлашћена институција „УНИС“ Институт за екологију, заштиту на раду и заштиту од пожара, д.о.о. Источно Сарајево - Пале која поседује лиценцу за обављање дјелатности из области заштите животне средине, број: 3-Е/03 од 05.07.2023.год. Докази уз захтјев и План управљања отпадом су саставни дио овог Рјешења. 
Инвеститор је уз Захтјев за издавање еколошке дозволе, поред Доказа број: 54/24 од јануара 2024.године, приложио и сљедећу документацију:
· Копија катастарског плана, Републичка управа за геодетске и имовинско – правне послове Бања Лука, ПЈ Зворник, КО Зворник-град, број: 21.21-952.1-3-576/2019 од 24.12.2019.год.
· Рјешење, Министарство за просторно уређење, грађевинарство и екологију Републике Српске, број: 15.03-360-162/19 од 19.09.2019.год.

· Рјешење о водној дозволи, ЈУ „ВОДЕ СРПСКЕ“ Бијељина, број: 01/10-3-9312-1/22             од 09.12.2022.год.
· Рјешење, Одјељење за стамбено комуналне послове и послове саобраћаја, Градска управа Града Зворник, број: 05-511-67/2018 од 18.12.2018.год.
· Уговор о редовном одржавању сепаратора са предузећем „Танк Сервис“ д.о.о. Градишка, од 15.10.2010.год.

· Уговор о редовном одржавању и депоновању отпада са „ЕУРОМОНТ“ д.о.о. Бања Лука, број: 25-11/22 од 25.11.2022.год.

· Рјешење о регистрацији, Окружни привредни суд у Бијељини, број: 059-0-Рег-20-000 876 од 17.12.2020.год.
· Доказ о уплати градске административне таксе.

       Сходно члану 88. Закона о заштити животне средине, заинтересована јавност је о поднешеном захтјеву била упозната обавјештењем постављеним на огласној плочи Градске управе Града Зворника и на интернет страници Града Зворник у периоду 21.02.- 21.03.2024. год. У Законом предвиђеном року од 30 дана  није изјављена ниједна примједба.
          О резултатима мониторинга одговорно лице обавјештава надлежни орган у поступку обнављања и ревизије еколошке дозволе, сходно члану 92. Закона о заштити животне средине („Службени гласник РС“, број: 71/12, 79/15 и 70/20).
Одговорно лице предметног објекта дужно је обавестити надлежни орган о промјени одговорног лица, на основу члана 4. Правилника о поступку ревизије и обнављања еколошких дозвола („Службени гласник РС“, број: 28/13 и 104/17 ).
Одговорно лице предметног објекта сходно члану 8. став 2. Правилника о методологији и начину вођења регистра постројења и загађивача („Службени гласник РС“, бр. 92/07) дужно је доставити извјештај о постројењима / загађивачима надлежном органу Градске управе Града Зворник о подацима наведеним у Табели 2. у формату прописаном у Табели 3. а  које се налазе у прилогу Правилника.
Одговорно лице предметног објекта дужно је поднијети захтјев за обнову еколошке дозволе најкасније три мјесеца прије истека важеће дозволе, на основу члана 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17) и чл. 94. Закона о заштити животне средине („Службени гласник РС“, број: 71/12, 79/15 и 70/20).
 Имајући у виду да су докази у складу са чланом 85. Закона о заштити животне средине  („Службени гласник РС“, број: 71/12, 79/15 и 70/20), да је инвеститор приложио сву неопходну документацију, као и да није било примједби јавности  одлучено је као у диспозитиву рјешења.
Градска административна такса је наплаћена у износу од 40,00 КМ и наплаћена је по тарифном броју 10. Одлуке о административним таксама Града Зворника („Службени гласник Града Зворника“, број 3/16 и 8/21).
Против овог рјешења допуштена је жалба Министарству за просторно уређење     грађевинарство и екологију Републике Српске у року од 15 дана од дана достављања рјешења.
Жалба се предаје путем овог органа писмено или усмено на записник, а таксира се са 10,00 КМ републичке административне таксе, по тарифном броју 2. Закона о административним таксама („Службени гласник РС“, број: 100/11, 103/11, 67/13 и 123/20).
        Обрадила
      Сања Бјековић
Доставити :                                                                                       НАЧЕЛНИК  ОДЈЕЉЕЊА

- подносиоцу захтјева                                                               Бранко Јашић, дипл.инж.
- еколошком инспектору
- архива

- евиденцији

